钦定古今图书集成/明伦汇编/氏族典/第245卷 > 张浩
## 钦定古今图书集成/明伦汇编/氏族典/第245卷 > 张浩

按《金史张浩传》：“浩字浩然，辽阳渤海人。本姓高，东明
王之后。曾祖霸，仕辽而为张氏。天辅中，辽东平，浩以
策干太祖，太祖以浩为承应御前文字。天会八年，赐
进士及第，授秘书郎。太宗将幸东京，浩提点缮修大
内，超迁卫尉卿。求养亲去职，起为赵州刺史。官制行，
以中大夫为大理卿。天眷二年，详定内外仪式，历户”、
工、礼三部侍郎，迁礼部尚书。以疾求外补，除彰德军
节度使，迁燕京路都转运使，俄改平阳尹。海陵召为
户部尚书，拜参知政事。天德二年，丁母忧，起复参知
政事，进拜尚书右丞。贞元元年，进拜平章政事，封潞
王。未几，改封蜀王，进拜左丞相。正隆二年，改封鲁国
公，拜太傅、尚书令，进封秦国公。世宗即位，拜太师、尚
书令，封南阳郡王，浩每以“退”为请。三年夏，复申前请，
乃除判东京留守，疾不能赴任，因请致仕。是岁薨，谥
曰“文康。”子汝为、汝霖、汝能、汝方、汝猷。